Source: http://tuusula.cloudnc.fi/fi-FI/Toimielimet/KeskiUudenmaan_ympaumlristoumllautakunta/Kokous_1262018/Arviointikertomus_2017(4821)
Timestamp: 2019-12-06 04:29:14+00:00
Document Index: 3533548

Matched Legal Cases: ['§ 83', '§ 89', '§ 93', '§ 97', '§ 102', '§ 112', '§ 116', '§ 121', '§ 125', '§ 42', '§ 42']

Arviointikertomus 2017 | Tuusula
TUUDno-2018-641
Tarkastuslautakunta 5.3.2018 § 83
Tarkastuslautakunta 13.3.2018 § 89
Tarkastuslautakunta 19.3.2018 § 93
Tarkastuslautakunta 26.3.2018 § 97
Tarkastuslautakunta 3.4.2018 § 102
Tarkastuslautakunta 16.4.2018 § 112
Tarkastuslautakunta 18.4.2018 § 116
Tarkastuslautakunta 20.4.2018 § 121
Tarkastuslautakunta 23.4.2018 § 125
Kokouksessa käydään läpi ja työstetään alustavaa runkoa vuoden 2017 arviointikertomukseksi. Keskustellaan toimintakertomusteksteistä ja muista esille tulevista asioista liittyen arviointikertomuksen tekemiseksi.
Päätetään kuinka edetään arviointikertomuksen tekemisen kanssa.
Päätettiin että seuraavassa kokouksessa jatketaan tekstien käsittelyä. Pohjatekstit valmistuvat kasvatus- ja sivistystoimialalta ja keskushallinnosta.
Kokouksessa käydään läpi ja työstetään alustavia tekstejä vuoden 2017 arviointikertomukseksi. Keskustellaan toimintakertomusteksteistä ja muista esille tulevista asioista liittyen arviointikertomuksen tekemiseksi.
Päätettiin jatkaa arviointikertomuksen tekemistä seuraavassa kokouksessa.
Päätettiin jatkaa arviointikertomuksen käsittelyä seuraavassa kokouksessa.
Päätettiin että jatketaan arviointikertomuksen tekemistä seuraavassa kokouksessa.
Kokouksessa käydään läpi ja työstetään alustavaa runkoa vuoden 2017 arviointikertomukseksi. Keskustellaan teksteistä ja muista esille tulevista asioista liittyen arviointikertomuksen tekemiseksi.
Päätettiin jatkaa arviointikertomuksen tekemistä seuraavassa kokouksessa 23.4. kello. 17:00
Tehdään arviointikertomus valmiiksi ja allekirjoitetaan.
Saatiin arviointikertomus valmiiksi ja allekirjoitettiin.
Valtuusto 7.5.2018
merkitä arviointikertomuksen 2017 tiedoksi ja
velvoittaa kunnanhallituksen ryhtymään toimiin arviointikertomuksessa esitettyjen huomioiden johdosta ja raportoimaan em. toimista valtuustolle viimeistään lokakuun 2018 aikana.
Vesihuoltoliikelaitoksen johtokunta, 16.5.2018
Jukka Sahlakari, liikelaitoksen johtaja, jukka.sahlakari@tuusula.fi
Valtuusto on kokouksessaan 7.5.2018 § 42 käsitellyt tarkastuslautakunnan arviointikertomusta vuodelta 2017 ja velvoittanut kunnanhallitusta ryhtymään toimiin esitettyjen huomioiden johdosta ja raportoimaan niistä valtuustolle viimeistään lokakuun 2018 aikana.
Vesihuoltoliikelaitos johtokunta
Tarkastuslautakunta nosti esille raportissaan liikelaitoksen ylijäämän, ”vesilaitoksen taseeseen on kerätty jonkin verran ylimääräisiä investointivaroja”.
Tarkastuslautakunta suosittelee: ”jos investointeja ei tehdä tarpeeksi investointivarojen käyttämiseksi, on syytä alentaa käyttömaksuja”.
Vesilaitoksen investointeihin on menneinä vuosina varauduttu nostamalla taksoja. Investoinnit kuitenkin lykkääntyivät, joten taksojen noston johdosta vesilaitoksen taseeseen on kertynyt pääomaa oletettua enemmän. Tänä vuonna investoimme lähes liikevaihtomme verran ja 2019 – 2020 investointimäärärahat pysyvät korkealla.
Tarkistamme taksamme, kun saamme sovittua kunnan kanssa hulevesien hallinnan järjestelyiden periaatteet ja vastuujaot sekä laadittua investointiohjelman seuraaville lähivuosille. Tavoitteena on suorittaa taksan tarkastus vielä tämän vuoden aikana.
Lisätiedot: liikelaitoksen johtaja Jukka Sahlakari, p. 040 314 3563
Vesihuoltoliikelaitoksen johtokunta päättää
antaa perustelutekstin mukaisen lausunnon tarkastuslautakunnan tekemistä huomioista.
Tuusulan kunnanvaltuusto on 7.5.2018 § 42 käsitellyt tarkastuslautakunnan arviointikertomusta vuodelta 2017 ja velvoittanut kunnanhallitusta ryhtymään toimiin esitettyjen huomioiden johdosta ja raportoimaan niistä valtuustolle viimeistään lokakuun 2018 aikana.
Tarkastuslautakunta on vuoden 2017 arviointikertomuksessa arvioinut ympäristökeskuksen vuoden 2017 toimintasuunnitelman tavoitteiden toteutumista. Laatimassaan arviointitaulukossa tarkastuslautakunta on arvioinut muiden tavoitteiden toteutununeen kokonaan paitsi ratkaisukeskeisyyden ja yhteistyöhakuisuuden. Suosituksissaan tarkastuslautakunta toteaa, että toiminnallisten päämäärien ja palvelulupauksen sitoumuksien toteutumista on vaikea arvioida. Näihin kuuluvat tarkastuslautakunnan mukaan muun muassa palvelulupauksien oikea-aikaisuuden, oikeudenmukaisuuden ja tasapuolisuuden sekä ratkaisukeskeisyyden ja yhteistyöhakuisuuden toteutumisen arviointi.
Keski-Uudenmaan ympäristölautakunta antaa arviointikertomuksesta 2017 seuraavan lausunnon.
Tarkastuslautakunta on Keski-Uudenmaan ympäristökeskuksen ja ympäristölautakunnan vuoden 2017 toimintaa arvioidessaan tarkastellut ympäristökeskuksen strategiassa 2015-2018 (ks. https://www.keskiuudenmaanymparistokeskus.fi/sivu.tmpl?sivu_id=5673) esitettyjä koko strategiakauden strategiaa tukevia palvelulupauksen sitoumuksia ja toiminnallisia päämääriä sekä toisaalta joitakin vuoden 2017 palvelusuunnitelmassa edellä mainittujen palvelusitoumusten ja toiminnallisten päämäärien saavuttamiseksi asetettuja vuositavoitteita. Ympäristökeskuksen strategiassa määriteltyjen palvelusitoumusten ja toiminnallisten päämäärien toteutumisen arviointi yksittäisen vuoden toimintakertomustietojen perusteella onkin vaikeata, kuten tarkastuslautakunta arviointikertomuksessaan esittää. Laajennettaessa arviointia vuositavoitteiden ulkopuolelle kattamaan ympäristökeskuksen koko strategia tulisi arvioida, miten hyvin strategiakauden eri vuosien vuositavoitteet ja niiden toteutumisen todentamiseksi asetetut mittarit kohdistuvat palvelusitoumuksiin ja toiminnallisiin päämääriin. Tämän lisäksi tulisi ottaa huomioon ympäristökeskuksen strategiassa vuosille 2015-2018 asetetut toiminnan painopistealueet, joita ovat:
ympäristökeskuksen palveluiden saatavuus ja taloudellisuus
yhteistyö sopijakuntien kanssa
kuntien palvelukiinteistöjen terveellisyys
vesihuolto, vesistöt ja pohjavesi
luonnon monimuotoisuus ja arvokkaat luontokohteet
ilmastomuutos ja energiatehokkuus
ympäristökasvatus ja -valistus, viestintä
Ympäristökeskus ja ympäristölautakunta ottavat tarkastuslautakunnan arviointikertomuksessaan esittämät suositukset huomioon vuoden 2018 toimintakertomuksessa esittämällä vuositavoitteiden seurannan lisäksi koosteen koko strategiakaudelta 2015-2018.
Ympäristökeskus ja ympäristölautakunta eivät ole sote- ja maakuntauudistukseen liittyvän epävarmuuden vuoksi aloittaneet vielä ympäristökeskuksen strategian päivittämistä, minkä vuoksi vuoden 2019 palvelusuunnitelmassa joudutaan tukeutumaan voimassa olevaan strategiaan. Ympäristökeskus ja ympäristölautakunta ottavat myös vuoden 2019 palvelusuunnitelmassa huomioon tarkastuslautakunnan suositukset niin, että vuositavoitteiden toteutuminen olisi helpommin arvioitavissa.
Keski-Uudenmaan ympäristölautakunta toimittaa lausuntonsa ohessa ympäristökeskuksen sopijakunnille ja tarkastuslautakunnalle tiedoksi ympäristökeskuksen vuoden 2017 vuosiraportin, jossa on toimintakertomusta laajemmin käsitelty ympäristökeskuksen vuoden 2017 toimintaa.
Keski-Uudenmaan ympäristökeskuksen sopijakunnat, Tuusulan tarkastuslautakunta
Arviointikertomus 2017.pdf (pdf, 12401 kt)